stanford-oval/wikipedia huggingface dataset:
לאנדרו אנטונטי

לאדרו אנטונטי לופס (בספרדית: Leandro Antonetti López; נולד ב-13 בינואר 2003) הוא כדורגלן פוארטוריקני בעל אזרחות ספרדית המשחק בסביליה אתלטיקו.
קריירת מועדונים

אנטונטי נולד במורסיה בעת שאביו שיחק בספרד בליגת הכדורעף המקומית. אנטונטי התחיל לשחק כדורגל בקאוגס באירואה בפוארטו ריקו. בהמשך שיחק גם בפוארטו ריקו סורף, צ'ובנטודה אורוסו ובקיץ 2019 הצטרף למחלקת הנוער של דפורטיבו לוגו.
באוקטובר 2021 הצטרף לקבוצת המילואים של המועדון ובעונתו הראשונה כבש 11 שערים ב-25 משחקי ליגה. ב-20 במאי 2022 ערך את הופעת הבכורה שלו בקבוצה בהפסד 1-0 לריאל סרגוסה.
ב-30 באוגוסט 2024 חתם בסביליה והצטרף לקבוצת המילואים.
קריירה בינלאומית

אנטונטי משחק כיום בנבחרת הנוער של פוארטו ריקו.
ב-9 ביוני 2022 ערך את הופעת הבכורה שלו בנבחרת הבוגרת בניצחון 0-3 נגד איי קיימן. ב-23 במרץ 2023 הבקיע את שער הבכורה שלו בניצחון 1-3 נגד איי הבתולה הבריטיים.
יחסי ברבדוס–הודו

| יחסי הודו–ברבדוס |
| --- | --- |
הודו: ברבדוס


הודו: ברבדוס
שטח (בקילומטר רבוע)
3,287,263: 430
אוכלוסייה
1,454,183,987: 282,507
תמ"ג (במיליוני דולרים)
3,549,919: 6,394
תמ"ג לנפש (בדולרים)
2,441: 22,632
משטר
דמוקרטיה פרלמנטרית ומונרכיה חוקתית: רפובליקה פדרלית

יחסי ברבדוס–הודו הם היחסים הדיפלומטיים שבין ברבדוס לבין הרפובליקה של הודו.
היסטוריה

בתחילת המאה ה-20, הודים רבים שמקורם מגוג'ראט ובנגל, היגרו לברבדוס. לדברי ההיסטוריון סביר נחודה, ההודי הראשון שהגיע לברבדוס היה בשארט עלי דיואן, שהיגר לברבדוס בשנת 1910. היחסים הדיפלומטיים בין המדינות כוננו ב-30 בנובמבר 1996 היום בו ברבדוס זכתה בעצמאותה מבריטניה.
ביולי 1996, משלחה הודית ביקרה בברבדוס על מנת להשתתף בפסגת קאריקום. ברבדוס נוהגת לתמוך בהודו בהצבעות שונות של האו"ם, כמו כן, ממשלת ברבדוס הצביעה למועמדותה של הודו לחברת מועצה לא קבועה במועצת הביטחון של האו"ם בשנים 2011-2012.
שר החוץ של ברבדוס, ביקר בהודו פעמים רבות על מנת להשתתף בכנסים בינלאומיים שונים. שר המדינה לענייני חוץ ההודי ביקר בברבדוס ביוני 2003, שם פגש את סגן ראש ממשלת ברבדוס ואת היועץ המשפטי לממשלה. במהלך הביקור, שתי הממשלות חתמו על הסכם בדבר שיתוף הפעולה בין משרדי החוץ. ב-6 באוקטובר 2015, ברבדוס והודו חתמו על הסכם בדבר השירותים האוויריים, הסכם זה מאפשר לחברות תעופה הודיות וברבדיאניות לקיים טיסות ישירות בין המדינות.
יחסים כלכליים

בשנת 2016, שווי הסחורה שיוצאה מהודו לברבדוס הגיעה לסך 18.8 מיליון דולר אמריקאי והיא כללה מכוניות, משאיות, חלקי רכב, שנאים, שסתומים, ריבה, מיצי פירות, נעלי עור, נעלי גומי, פלפל, תבלינים, פירות טרופים, אורז, ענבים, תרופות, סבון, מוצרי שיער ועוד. באותה השנה, שווי הסחורה שיוצאה מברבדוס להודו הגיעה לסך 7.46 מיליון דולר אמריקאי והיא כללה תרופות, תרכובות חמצן, גרוטאות ברזל, מכשירים אורתופדיים, נייר ממוחזר, כלי ניתוח כימיים, חלקי רכב ומכסי פלסטיק.
בשנת 2015, שווי הסחורה שיוצאה מהודו לברבדוס הגיעה לסך 16.7 מיליון דולר אמריקאי והיא כללה מכוניות, חלקי רכב, צינורות ברזל, גרוטאות ברזל, תבלינים, פירות טרופים, אורז, פלפל, דגי פילה, ריבה, מוצרים אפויים, סרטנים, בגדים, תכשיטים ועוד. באותה השנה, שווי הסחורה שיוצאה מברבדוס להודו הגיעה לסך 5.99 מיליון דולר אמריקאי והיא כללה כותנה, כותנה גולמית, מוצרי ברזל, גרוטאות אלומיניום, מכשירים אורתופדיים, סיבים, נגדים חשמליים, נייר ממוחזר ותה.
ייצוג

הודו אינה מיוצגת בברבדוס בדרג השגרירות. הודו מיוצגת בברבדוס בדרג הקונסולרי על ידי קונסוליית כבוד בהולטאון. כמו כן, השגרירות המייצגת את הודו נמצאת בפרמריבו, בירת סורינאם.
ברבדוס מיוצגת בהודו על ידי קונסוליה במומבאי.
יחסי טורקמניסטן–סין

| יחסי טורקמניסטן–סין |
| --- | --- |
טורקמניסטן: הרפובליקה העממית של סין


טורקמניסטן: סין
שטח (בקילומטר רבוע)
488,100: 9,596,967.75
אוכלוסייה
7,525,648: 1,418,507,662
תמ"ג (במיליוני דולרים)
59,887: 17,794,782
תמ"ג לנפש (בדולרים)
7,958: 12,545
משטר
רפובליקה: רפובליקה עממית

יחסי טורקמניסטן–סין הם היחסים הדו-צדדיים בין סין לטורקמניסטן.
סקירה כללית

סין היא המדינה הראשונה שכוננה יחסים דיפלומטיים עם טורקמניסטן.  ב-6 בינואר 1992 חתמה סין על הסכם על כינון יחסים דיפלומטיים עם טורקמניסטן.
בשנת 2020, היצוא של סין לטורקמניסטן הוערך ב-445 מיליון דולר ויצוא טורקמניסטן לסין הוערך ב-5.3 מיליארד דולר.
ישראל הורוביץ (שחמטאי)

| --- | --- |
אין תמונה חופשית
 לידה:  15 בנובמבר 1907 ברוקלין, ארצות הברית 
 פטירה:  18 בינואר 1973 (בגיל 65) ניו יורק, ארצות הברית 
 הישג בולט:  היה מס' 10 בעולם במהלך שנת 1943
 הדרגה הגבוהה ביותר:  אמן בינלאומי
 מד כושר מרבי:  2680 (בינואר 1943)
 מקצוע נוסף:  סוחר בניירות ערך בוול סטריט, כתב ספרים רבים שכתב בנושאי שחמט
 מדינה:  ארצות הברית
 הערות:  יהודי
 
ישראל ("אל") הורוביץ (באנגלית: Israel Albert Horowitz‏; 15 בנובמבר 1907, ברוקלין ניו יורק – 18 בינואר 1973) היה שחמטאי יהודי-אמריקאי בדרגת אמן בינלאומי. הורוביץ שיחק ברמת רב אמן, אם כי מעולם לא זכה רשמית לתואר זה. זכור כיום בזכות הספרים הרבים שכתב בנושאי שחמט, חלקם עדיין מומלצים לאוהבי המשחק.
הורוביץ היה עורך טור השחמט בעיתון הניו יורק טיימס וכתב שלושה טורים לשבוע במשך כעשרים שנה. הוא היה הבעלים והעורך של הביטאון Chess Review משנת 1933 ועד למכירתו לאיגוד השחמט של ארצות הברית בשנת 1969. ביטאון זה נוסד כשותפות בין הורוביץ ורב אמן יצחק קשדן. לאחר מספר קטן של חוברות פרש קשדן והורוביץ הפך לבעלים היחיד.
לפני כן הורוביץ היה סוחר בניירות ערך בוול סטריט. הוא היה שותף עם עוד אמני שחמט כמוריס שפירא, מיקי פאולי, אלברט פינקוס ומוריס ורטהיים. הורוביץ פרש מהעיסוק בניירות ערך והקדיש עצמו לשחמט, בשעה שהאחרים נשארו בוול סטריט.
הורוביץ היה מטובי השחקנים בארצות הברית בשנות השלושים והארבעים. הוא היה אלוף ארצות הברית בשנים 1936, 1938 ו-1943. בשנת 1941 הוא חלק מקום ראשון עם שמואל רשבסקי ובדו-קרב ביניהם על המקום הראשון הפסיד +0 =13 -3 (+ ניצחונות – הפסדים = תוצאות תיקו).
הופעותיו של הורוביץ באולימפיאדות שחמט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
| 1931 | 4 | ארצות הברית |  | 9 מ-13 | 6+ 6= 1- | 69.2 | 1 קבוצתי |
| 1935 | 1 עת | ארצות הברית |  | 12 מ-15 | 10+ 4= 1- | 80 | 1 קבוצתי, 1 אישי |
| 1937 | 1 עת | ארצות הברית |  | 13 מ-15 | 11+ 4= 1- | 86.7 | 1 קבוצתי, 1 אישי |
| 1950 | 3 | ארצות הברית |  | 4.5 מ-8 | 2+ 5= 1- | 56.3 | 4 קבוצתי |

באולימפיאדות אלו זכה הורוביץ בחמש מדליות: מדליית זהב קבוצתית באולימפיאדה הרביעית שהתקיימה בפראג, מדליית זהב קבוצתית ומדליית זהב אישית באולימפיאדה השישית שהתקיימה בורשה ומדליית זהב קבוצתית ומדליית זהב אישית באולימפיאדה השביעית שהתקיימה בסטוקהולם.
בדו-קרב ההיסטורי של שנת 1945 בין נבחרות ארצות הברית וברית המועצות, דו-קרב שהתקיים באמצעות הרדיו, הורוביץ היה אחד משני השחקנים של נבחרת ארצות הברית שהצליח לזכות במשחק. הגם שהנבחרת האמריקאית שכללה את ראובן פיין, שמואל רשבסקי, ארנולד דנקר, יצחק קשדן והרמן שטיינר הוכתה קשות, ניצח הורוביץ את סאלו פלור.
עמדת המשחק הורוביץ-פלור לאחר המסע ה-25 של השחור.
בעמדה זו נראה שהשחור זוכה בחומר שכן למלכה הלבנה המותקפת אין מסע שמאפשר לה להמשיך להגן על הפרש ב-ו5. 26. רב6! מסע חזק המשאיר את השחור ללא דרך יעילה למנוע את איום המט ב-ד8. למשל 26...פד5 27. מה:ז4
או 26... רה7 27. מה:ז4! פ:ז4 28. פז7+ מו8 29. פ:ה6+ או 26...מהג8 27. פד6+ ר:ד6 28. מה:ו6 רה7 29. מהח8+ רו8 30. צד8+ מה:ד8 31. צ:ד8+ צ:ד8 32. ר:ד8 מ:ד8 33. מה:ו8+

השחור שראה את כל ההסתעפויות האלו שיחק 26...צ:ז2+ 27. מה:ז2 מה:ו5 28. צד8+ צ:ד8 29. צ:ד8+ מה7 30. מהז3 והשחור נכנע במסע ה-41.
תחרויות בהן השתתף

תחרות ניו יורק 1931
ציטוט

אף אחד לא ניצח משחק שחמט על ידי כניעה - No one ever won a chess game by resigning
ספרים שכתב

How to Win in the Chess Openings, ISBN 0-671-62426-1
The Golden Treasury of Chess, ISBN 0-88365-065-7
How to Win At Chess (A complete course with 891 diagrams)
Chess Openings: Theory and Practice, Fireside Books, 1964 ISBN 0-671-13390-X (hardback) and ISBN 0-671-20553-6 (paperback)
All About Chess, Collier Books, 1971
Chess for beginners, Fireside Books, 1950, ISBN 0-671-21184-6
Chess: Games to Remember by Israel Albert, Horowitz (Hardcover - Jun 1971)
Chess Traps, Pitfalls, and Swindles and How to Avoid Them by Israel Albert ; Reinfeld, Fred Horowitz (Paperback - 1961)
How to Win in the Middle Game of Chess by Israel Albert Horowitz (Paperback - 1961)
The Macmillan handbook of chess, by I.A. Horowitz and Fred Reinfeld by Israel Albert (1907-1973) Horowitz (Hardcover - 1956)
Solitaire Chess by Israel Albert Horowitz (Paperback - 1968)
Modern Ideas in the Chess Opening with 205 Diagrams by Israel Albert Horowitz (Paperback - 1967)
The New York Times Guide to Chess by Israel Albert Horowitz (Paperback - 1969)
The World Chess Championship by I. A. (Israel Albert), 1907-1973 Horowitz (Hardcover - 1973)
NEW TRAPS IN THE CHESS OPENING by ISRAEL ALBERT HOROWITZ
הערות שוליים

↑  Steiner, Herman
| --- | --- |
בקרת זהויות :  NLI: 987007262972505171  BnF: cb17026570j (data)  CiNii: DA07416415  GND: 1106257189  ISNI: 0000 0000 8436 1989  LCCN: n50030822  NDL: 001141911  NKC: mzk20221149104  NLA: 36173873  NLG: 253314  NTA: 068606931  Trove: 1224005  VIAF: 309273784   WorldCat (עם VIAF): 309273784
יחסי ברבדוס–ישראל

| יחסי ברבדוס–ישראל |
| --- | --- |
ברבדוס: ישראל


ברבדוס: ישראל
שטח (בקילומטר רבוע)
430: 22,072
אוכלוסייה
282,507: 9,961,867
תמ"ג (במיליוני דולרים)
6,394: 509,901
תמ"ג לנפש (בדולרים)
22,632: 51,185

יחסי ברבדוס–ישראל הם היחסים הדיפלומטיים הרשמיים המתקיימים בין ברבדוס לבין מדינת ישראל.
היסטוריה

ברבדוס וישראל כוננו את יחסיהן הדיפלומטיים שנה לאחר שהאי קיבל עצמאות מהממלכה המאוחדת, בשנת 1967. ראש הממשלה הברבדי הראשון, ארול בארו (אנ'), הגיע לביקור רשמי בישראל בדצמבר 1963. בארו הגיע לביקור נוסף בספטמבר 1972. באותו חודש מונה לראשונה שגריר ברבדוס בישראל. הקהילה היהודית בברבדוס, על אף שגודלה קטן, מתוארכת כקיימת מאז 1654 ומוגדרת מבין הוותיקות ביבשת אמריקה והעתיקות ביותר באזור הקריבי. פעילויות שונות בין שתי המדינות עוזרות לשמור על הקשר בין הקהילה היהודית הברבדית לישראל.
בפברואר 1971, נערך ביקור רשמי ראשון של נציג ממשלת ישראל, כאשר שר העבודה, יוסף אלמוגי ביקר באי.
בשנת 1984, זכתה החברה הממשלתית אגרידב, שעסקה ביצוא ידע חקלאי מישראל, במכרז בינלאומי של הבנק העולמי, לביצוע פרויקט פיתוח בברבדוס. מטרת הפרויקט הייתה פיתוח ושיפור היבול של שטחי גידול ירקות ומשקי בעלי חיים. זאת במטרה להוציא מהקרקע יבולים גבוהים ולשפר את הכלכלה הלאומית של ברבדוס, שנאלצה לייבא 80% מהמזון שלה. צוות החברה שהגיע מישראל מנה מומחים בתחומי ההשקיה, ההדרכה החקלאית, שיווק תוצרת חקלאית, מיכון חקלאי, וגידול ירקות.
ברבדוס מעולם לא הכירה במדינה פלסטינית ואיננה בעלת קשרים דו-צדדיים עם אש"ף. ב-29 בנובמבר 2012, נמנעה בהצבעה על החלטה 67/19 של העצרת הכללית של האו"ם, על שדרוג מעמדה של הרשות הפלסטינית באו"ם – מישות משקיפה שאינה מדינה, למדינה משקיפה שאינה חברה. עם זאת, ב-21 בדצמבר 2017, הצביעה בעד החלטת העצרת הכללית בגנות ההכרה של ארצות הברית בירושלים כבירת ישראל. באפריל 2024, ברבדוס הכירה במדינה פלסטינית.
בשנת 2014, שתי המדינות קיימו סחר של למעלה מ-2 מיליון דולר אמריקאי. מספר קטן של אנשי מקצוע ברבדים נוסעים לישראל מדי שנה לקורסים מתקדמים בתחומים שונים בהם חינוך, חקלאות ובריאות.
ישראלים המבקרים בברבדוס אינם זקוקים לאשרת כניסה.
נציגויות דיפלומטיות

לישראל אין נציגות בברבדוס ולברבדוס אין נציגות בישראל.
ישראל מיוצגת בברבדוס באמצעות השגרירות לקריביים שבניו יורק, ויש לה קונסול כללי בברידג'טאון, בירת המדינה.
הנציב העליון הברבדי בלונדון מוכר כשגריר הלא תושב לישראל. כמו כן, לברבדוס ישנה קונסוליית כבוד בתל אביב.
ראו גם

בית הכנסת נידחי ישראל
יחסי ישראל–סנט קיטס ונוויס
יחסי האיטי–ישראל
יהדות האיים הקריביים
יציאה מלכותית

| --- | --- |

כרזת הסרט
 בימוי:  ג'וליאן ג'רולד 
 הופק בידי:  רוברט ברנשטיין, דוגלאס ראי 
 תסריט:  טרוור דה סילבה, קווין הוד 
 עריכה:  לוק דאנקלי 
 שחקנים ראשיים:  שרה גאדון בל פאולי ג'ק ריינור רופרט אוורט אמילי ווטסון רוג'ר אלאם היילי סקוויירס
 מוזיקה:  פול אינגלישביי 
 צילום:  כריסטופר ביוקרן
 מדינה:  הממלכה המאוחדת 
 חברת הפקה:  Ecosse Films Filmgate Films Scope Pictures
 חברה מפיצה:  ליונסגייט פילמס, נטפליקס 
 שיטת הפצה:  וידאו על פי דרישה 
 הקרנת בכורה:  8 במאי 2015 (הממלכה המאוחדת) 4 בדצמבר 2015 (ארצות הברית)
 משך הקרנה:  97 דקות
 שפת הסרט:  אנגלית 
 סוגה:  קומדיה רומנטית, דרמה קומית 
 הכנסות:  4.3 מיליון דולר
 הכנסות באתר מוג'ו:   aroyalnightout
 www.aroyalnightout.com
 דף הסרט ב־IMDb
 
יציאה מלכותית (באנגלית: A Royal Night Out) הוא סרט דרמה קומית בריטי משנת 2015. את הסרט ביים ג'וליאן גרולד לפי תסריט מאת טרוור דה סילווה וקווין הוד. שרה גאדון מככבת בדמות הנסיכה אליזבת' הצעירה, ובל פאולי מגלמת את דמותה של אחותה הנסיכה מרגרט. השתיים יוצאות מארמון בקינגהאם לבלות עם החוגגים את יום הניצחון באירופה.
תקציר העלילה

ביום הניצחון באירופה בשנת 1945, כשהוכרז על שלום ברחבי אירופה ולונדון חוגגת, הנסיכות אליזבת' ומרגרט מבקשות להצטרף לחגיגות, אך המלכה מתנגדת לכך. המלך מתרשם מתחינתה של אליזבת' ומתיר להן לצאת לבלות, ומבקש מהן לדווח לו על רגשות האנשים כלפיו כשהוא נושא את נאום החצות ברדיו.
את כל אחת משתי הנסיכות, שיוצאות בעילום שם, מלווה קצין הנדרש להחזיר אותן לארמון בקינגהאם עד אחת בלילה. עד מהרה הן מגלות שתוכנית הבילוי שהכינה אמן אינה ממלאת את ציפיותיהן לבילוי ולפגוש אנשים פשוטים. מרגרט היא הראשונה שחומקת מהמלווה שלה, ואליזבת' יוצאת בעקבותיה.
הנסיכות נפרדות כשהן עולות לשני אוטובוסים שונים. מרגרט מתיידדת עם קצין ימי שמבקש לנצל מי שלדעתו היא בחורה רגילה. אליזבת פוגשת טייס שעזב את הבסיס שלו בלי רשות.
הקצין מוביל את מרגרט לעולם של מועדוני לילה, הימורים, משקאות מעורבים בסם ובתי בושת. אליזבת והטייס שלה מנסים למצוא את מרגרט, ומעורבים בהרפתקאות משלהם, שנמשכות הרבה מעבר לשעה אחת בלילה ואל תוך הבוקר למחרת.
שחקנים

| שחקנ/ית | דמות |
| --- | --- |
שרה גאדון: הנסיכה אליזבת'
בל פאולי: הנסיכה מרגרט
ג'ק ריינור: ג'ק הודג'ס, טייס הנלווה לנסיכה אליזבת'
רופרט אוורט: המלך ג'ורג' השישי
אמילי ווטסון: המלכה אליזבת'
רוג'ר אלאם: סטן
רות שין: ג'ואן הודג'ס, אמו של ג'ק
ג'ק גורדון: קפטן ברידג', אחד משני שומרי הראש של הנסיכות
ג'ק לסקי: קפטן פרייס, אחד משני שומרי הראש של הנסיכות
פיונה סקינר: אנני
ג'ון נוויל: ספיב
סמנתה ביינס: מרי
קשר לאירועים אמיתיים

שני הקצינים שליוו את הנסיכות והטייס שהן פוגשות הם דמויות פרי הדמיון. למעשה, הנסיכות יצאו עם קבוצה של 16 איש ב-10 בלילה כדי להתערבב בין החוגגים וחזרו לארמון בקינגהאם באחת אחר חצות.
יציאה לאקרנים

הסרט "יציאה מלכותית" יצא לאקרנים בממלכה המאוחדת ב-8 במאי 2015, ועל גבי DVD ב-7 בספטמבר 2015. בארצות הברית יצא הסרט לבתי הקולנוע ב-4 בדצמבר 2015, ועל גבי DVD ב-3 במאי 2016.
קבלה וביקורת

אתר ביקורת הסרטים Rotten Tomatoes מדרג את הסרט ב-71% בהסתמך על 51 סקירות. הציון הממוצע הוא 5.8/10. הדירוג באתר Metacritic הוא 59 מתוך 100, המבוסס על 16 מבקרים, ומציין שהביקורות הן מעורבות.
הערות שוליים

1 2  "A ROYAL NIGHT OUT (12A)". British Board of Film Classification. 23 במרץ 2015. נבדק ב-23 במרץ 2015. {{cite web}}:  (עזרה)
↑  "A Royal Night Out (2015)". Box Office Mojo. נבדק ב-11 בדצמבר 2015. {{cite web}}:  (עזרה)
↑  von Tunzelmann, Alex. "The Guardian". נבדק ב-21 במאי 2015. {{cite web}}:  (עזרה)
↑  "A Royal Night Out (2015)". Rotten Tomatoes. Flixster. נבדק ב-4 בדצמבר 2015. {{cite web}}:  (עזרה)
↑  "A Royal Night Out reviews". Metacritic. CBS Interactive. נבדק ב-4 בדצמבר 2015. {{cite web}}:  (עזרה)
לאנדרו באריירו

לאנדרו באריירו מרטינס (בלוקסמבורגית: Leandro Barreiro; נולד ב-3 בינואר 2000 בארפלדאנג' שבלוקסמבורג) הוא כדורגלן לוקסמבורגי המשחק בעמדת הקשר בקבוצת בנפיקה ליסבון מליגת העל הפורטוגלית ובנבחרת לוקסמבורג.
קריירת מועדונים

באריירו גדל במחלקות הנוער של ראסינג אף. סי. יוניון לוקסמבורג ושל ארפלדאנג' מלוקסמבורג, ובשנת 2016 הגיע למחלקת הנוער של מיינץ 05 מהבונדסליגה. ב-4 בנובמבר 2018 הוא חתם על החוזה המקצועני הראשון שלו במועדון. ב-8 בדצמבר 2019 הוא ערך את הופעת הבכורה שלו במועדון, בהפסד 1–5 לבאייר לברקוזן במסגרת המחזור ה-21 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 הוא הוסיף 18 הופעות ליגה.
בעונת 2020/2021 הפך באריירו לשחקן הרכב בקבוצה וערך 29 הופעות ליגה, רובן בהרכב הפותח. בעונה זו הוא הבקיע את שני שעריו הראשונים במועדון, שערים מכריעים בניצחונות ליגה על ר.ב. לייפציג ועל פ.צ. קלן.
בסוף עונת 2023/2024 סיים את החוזה במיינץ 05 וחתם בבנפיקה ליסבון.
קריירה בינלאומית

ב-22 במרץ 2018 ערך באריירו את הופעת הבכורה שלו בנבחרת לוקסמבורג, בניצחון 0–1 על נבחרת מלטה במשחק ידידות. ב-22 במרץ 2019 הוא הבקיע את שער הבכורה שלו בנבחרת, בניצחון 1–2 על נבחרת ליטא במסגרת מוקדמות יורו 2020.
הערות שוליים

↑  Der luxemburgische N'Golo Kanté באתר Tageblatt, ‏ 22 בפברואר 2018
↑  LEANDRO BARREIRO MARTINS ERHÄLT PROFIVERTRAG BIS 2022 באתר הרשמי של מיינץ 05, 4 בנובמבר 2018 (בגרמנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאנדרו באריירו".
יחסי טורקמניסטן–יוון

| יחסי טורקמניסטן–יוון |
| --- | --- |
טורקמניסטן: יוון


טורקמניסטן: יוון
שטח (בקילומטר רבוע)
488,100: 131,957
אוכלוסייה
7,525,648: 10,020,238
תמ"ג (במיליוני דולרים)
59,887: 238,206
תמ"ג לנפש (בדולרים)
7,958: 23,773
משטר
דיקטטורה סמכותנית חד מפלגתית (רשמית - רפובליקה נשיאותית): דמוקרטיה

יחסי טורקמניסטן–יוון הם היחסים הדיפלומטיים הרשמיים שבין טורקמניסטן לבין הרפובליקה ההלנית.
סקירה כללית

שתי המדינות כוננו יחסים דיפלומטיים ב-10 ביוני 1992. יוון תומכת במדיניות הנייטרליות של טורקמניסטן במסגרת התמיכה בכל הפעולות לקידום יציבות, ביטחון ויחסי שכנות טובים במרכז אסיה. פרופסור סאריגיאנידיס וצוותו מבצעים חפירות בגונור טפה במדבר קאראקום מאז 1972, אשר גילו עקבות ציוויליזציה יוונית עתיקה המראים קשרים משמעותיים עם התרבות המינואית. ישנם כמה אנשי עסקים ממוצא יווני פעילים בטורקמניסטן, רובם מתגוררים בבירה אשגבאט.
נציגויות דיפלומטיות

טורקמניסטן אינה מיוצגת ביוון לא בדרג השגרירות ולא בדרג הקונסוליה.
יוון מיוצגת בטורקמניסטן באמצעות שגרירותה במוסקבה, רוסיה.
כריסטופורוס הקדוש

| --- | --- |

 לידה:  המאה ה־3 כנען 
 פטירה:  251? אסיה הקטנה, האימפריה הרומית 
 חג:  24 ביולי, 25 ביולי, 22 במאי 
 פטרון של:  אתלטים, רווקים, תחבורה, מסעות, גלישת גלים, סופות, העיר וילנה, העיר בראונשווייג, האי סנט קיטס, האי ראב, אפילפסיה, גננים, כאב שיניים
 
כריסטופורוס עם הילד ישו
כריסטופורוס עם הילד ישו בפסל גותי במוזיאון בודה
כריסטופורוס הקדוש (ביוונית קוינה: Άγιος Χριστόφορος, מילולית: "הקדוש הנושא את ישו") הוא קדוש נוצרי הנחשב למרטיר, אשר מת על אמונתו במהלך תקופת שלטונו של הקיסר הרומי דקיוס, ששלט בשנים 249–251. כריסטופורוס הוא אחד מארבעה-עשר הקדושים המסייעים, הוא מגן מפני מחלת הדבר ונחשב לקדוש המגן של הנוסעים. קיימת אמונה עממית כי אדם שיראה את תמונתו, לא ימות באותו יום.
קיימות אגדות על כריסטופורוס, המתארות אותו כענק אשר סייע להתגלמות הילד ישו. באמנות הנוצרית הוא מסומל לעיתים קרובות כענק אשר מחזיק מטה גדול ונושא על כתפיו את ישו הילד תוך שהם עוברים בנחל. במספר צלמיות מן התקופה הביזנטית, וכן באגדות אחדות מימי הביניים המוקדמים, הוא מתואר כקינוקפאלוס, אדם אשר ראשו ראש כלב. על פי המאמינים, גולגולתו קבורה במנזר קרקאלו (Καρακάλλου) שבחצי האי אתוס ביוון.
כריסטופורוס הקדוש מכונה באנגלית Christopher ("כריסטופר"), בצרפתית Christophe ("כריסטוף"), בספרדית Cristóbal ("קריסטובל"), בהונגרית Kristóf ("כריסטוף"), בפולנית Krzysztof ("קשישטוף"), וברוסית Христофор ("חריסטופור"). השם בעברית נובע מן השם התקני ביוונית וכפועל יוצא בלטינית.
ראו גם

עומדים על כתפי ענקים
הערות שוליים

↑  עפרי אילני, קרוב משפחה מוזר, בעל ראש כלב, באתר הארץ, 10 באפריל 2006
| תאולוגיה נוצרית |
| --- | --- | --- |
| האלוהות | השילוש הקדוש • האל האב • ישו • רוח הקודש • קרדו • ומן הבן • אריאניות • הסבליאניות • המקדוניות | תומאס מאקווינס, מחשובי התאולוגים הנוצריים, ציור של קרלו קריוולי |
| כריסטולוגיה | לוגוס • אינקרנציה • דיופיזיטיות • מונופיזיטיזם/מיאפיזיטיות • דונאטיזם • מונותליטיזם • נסטוריאניזם • לידת הבתולין • עליית ישו • הביאה השנייה | תומאס מאקווינס, מחשובי התאולוגים הנוצריים, ציור של קרלו קריוולי |
| האדם והאל | החטא הקדמון • כפרה • פלגיאניזם • חטא • שבעת החטאים • חסד • גאולה • פרדסטינציה • יוסטיפיקציה • קדוש (קדוש מגן) • הסקרמנטים • טרנסובסטנציאציה | תומאס מאקווינס, מחשובי התאולוגים הנוצריים, ציור של קרלו קריוולי |
| תאולוגים חשובים | טרטוליאנוס • אוריגנס • פוליקרפוס • אתנסיוס • בסיליוס הגדול • גרגוריוס מנזיאנזוס • הירונימוס • אמברוזיוס • אוגוסטינוס • יוחנן כריסוסטומוס • קירילוס האלכסנדרוני • ברנאר מקלרבו • תומאס אקווינס • אנסלם • לותר • צווינגלי • קלווין • וסלי | תומאס מאקווינס, מחשובי התאולוגים הנוצריים, ציור של קרלו קריוולי |
פורטל נצרות • מושגים בנצרות
| --- | --- |
בקרת זהויות :  NLI: 987007279179905171  GND: 118520725  ISNI: 0000 0000 2469 0190  LCCN: n50072233  MusicBrainz: a996c57d-67ac-4b8e-86b6-5dbdc52e7214  NKC: jn20040301013  NLG: 45052  VIAF: 33245048   WorldCat (עם VIAF): 33245048
יחסי ברבדוס–סין

| יחסי ברבדוס–סין |
| --- | --- |
ברבדוס: הרפובליקה העממית של סין


ברבדוס: סין
שטח (בקילומטר רבוע)
430: 9,596,967.75
אוכלוסייה
282,507: 1,418,507,662
תמ"ג (במיליוני דולרים)
6,394: 17,794,782
תמ"ג לנפש (בדולרים)
22,632: 12,545
משטר
דמוקרטיה פרלמנטרית ומונרכיה חוקתית: רפובליקה עממית

יחסי ברבדוס–סין הם היחסים הדו-צדדיים בין ברבדוס והרפובליקה העממית של סין.
סקירה כללית

לאחר שברבדוס הפכה לעצמאית, היא כוננה יחסים דיפלומטיים עם הרפובליקה של סין ב-1967, אולם היא ניתקה ב-1977 את היחסים עמה. לאחר מכן, ברבדוס כוננה יחסים דיפלומטיים עם הרפובליקה העממית של סין ב-30 במאי 1977. סין העניקה סיוע לברבדוס, כגון סיוע בבניית אצטדיון גארפילד סוברס ועוד. מאז 2004, סין הנפיקה אשרות ADS לאזרחים שרוצים לנסוע לברבדוס. לאחר רעידת האדמה בסצ'ואן ב-2008, ראש ממשלת ברבדוס דייוויד תומפסון הלך לשגרירות סין וחתם במו ידיו על ספר התנחומים. סין וברבדוס הן שתיהן חברות באו"ם, בבנק לפיתוח הקריביים ובקבוצת G77. ב-24 במרץ 2017 חתמו הרפובליקה העממית של סין וברבדוס על הסכם על פטור הדדי לוויזה לדרכונים רגילים, שנכנס לתוקף ב-1 ביוני של אותה שנה.
יחסי כלכלה ומסחר

בשנת 1999, היצוא של סין לברבדוס הסתכם ב-2.035 מיליון דולר, בעוד שהיצוא של ברבדוס לסין הסתכם ב-13,000 דולר; ב-2005, היצוא של סין לברבדוס הסתכם ב-19.19 מיליון דולר, בעוד שהיצוא של ברבדוס לסין הסתכם ב-211,000 דולר. סין וברבדוס חתמו על הסכם מס ואמנה על קידום הדדי והגנה על השקעות. ממשלת סין היא המרוויחה העיקרית מהבנק לפיתוח הקריביים שבסיסו בברבדוס.
בשנת 2004, כמה מיזמים סיניים החלו להתערב בתעשיית הבנייה בברבדוס, כולל China State Construction Engineering Corporation ו-ChinaDOS Construction Co., Ltd.‏, והשלימו מספר פרויקטי בנייה בברבדוס. באוגוסט 2008, פקידים סיניים ופקידים מברבדוס חתמו על הסכם לשיפור הסחירות של היצוא הקריבי לסין.
יחסים צבאיים-פוליטיים

באוקטובר 2006, נמצא שממשלת ברבדוס לא חתמה על הסכם סעיף 98 עם צבא ארצות הברית לפטור חיילים אמריקנים מחקירה על ידי בית הדין הפלילי הבינלאומי, ובעקבות כך הוטל עליה סנקציות על ידי ארצות הברית. ממשלת סין סיפקה סיוע כספי לברבדוס. ב-2009 הסכימו היחידות הצבאיות של שתי המדינות לחזק את שיתוף הפעולה הצבאי ביניהם.
נציגויות דיפלומטיות

ברבדוס מחזיקה בסין שגרירות בבייג'ינג.
סין מחזיקה בברבדוס שגרירות בברידג'טאון.
יחסי ברבדוס–מקסיקו

| יחסי ברבדוס–מקסיקו |
| --- | --- |
ברבדוס: מקסיקו


ברבדוס: מקסיקו
שטח (בקילומטר רבוע)
430: 1,964,375
אוכלוסייה
282,507: 131,133,866
תמ"ג (במיליוני דולרים)
6,394: 1,788,887
תמ"ג לנפש (בדולרים)
22,632: 13,642
משטר
רפובליקה פדרלית: דמוקרטיה פרלמנטרית

יחסי ברבדוס–מקסיקו הם היחסים הדיפלומטיים בין ברבדוס למדינות המקסיקניות המאוחדות. שתי המדינות חברות באיגוד המדינות הקריביות, ארגון מדינות אמריקה והאו"ם.
היסטוריה

ברבדוס ומקסיקו כוננו יחסים דיפלומטיים ב-11 בספטמבר 1972. היחסים בין שתי המדינות התקיימו בעיקר בפורומים רב-צדדיים. בינואר 1984, מקסיקו פתחה קונסוליית כבוד בברידג'טאון. במאי 2002, ראש ממשלת ברבדוס אואן ארתור ביקר במקסיקו כדי להשתתף בפסגת הקונצנזוס של מונטריי שהתקיימה בעיר מונטריי שבצפון מקסיקו. ביוני אותה שנה, ביקר שר החוץ המקסיקני חורחה קסטניידה גוטמן בברבדוס כדי להשתתף בעצרת הכללית ה-32 של ארגון מדינות אמריקה שהתקיימה בברידג'טאון.
בפברואר 2010 ביקר ראש ממשלת ברבדוס דייוויד תומפסון בקנקון כדי להשתתף בפסגת מקסיקו-הקהילייה הקריבית (CARICOM). במאי 2012, נשיא מקסיקו פליפה קלדרון ביקר בברבדוס כדי להשתתף בפסגת הקהילייה הקריבית בברידג'טאון.
ביוני 2014, הוענק לקונסול הכבוד של מקסיקו בברבדוס, סר טרבור קרמייקל, את העיטור הגבוה ביותר של מקסיקו לזרים, מסדר הנשר האצטקי על ידי שר החוץ המקסיקני חוסה אנטוניו מיד. הפרס הכיר בתפקידו הבולט של סר טרבור בפעילות לקידום עסקים, תרבות ותיירות בין ברבדוס למקסיקו, כמו גם במתן רמה יוצאת דופן של תשומת לב קונסולרית.
מדי שנה, ממשלת מקסיקו מציעה מלגות לאזרחי ברבדוס ללימודי תואר שני במוסדות להשכלה גבוהה במקסיקו.
הסכמים דו-צדדיים

שתי המדינות חתמו על כמה הסכמים דו-צדדיים, כגון הסכם על שיתוף פעולה מדעי וטכני (1995) והסכם למניעת כפל מס ומניעת העלמת מס בענייני מס הכנסה (2008).
סחר

בשנת 2018, הסחר בין ברבדוס למקסיקו הסתכם ב-12 מיליון דולר. היצוא העיקרי של ברבדוס למקסיקו כולל: נחשולי מתח, נייר, גומי מגופר ושנאים חשמליים. היצוא העיקרי של מקסיקו לברבדוס כולל: מקררים ומקפיאים; מסכים ומקרנים; מכונות כביסה וייבוש; טלפונים וטלפונים ניידים; ותנורים. בין 1999 ל-2017, ההשקעה הישירה של ברבדוס במקסיקו הסתכמה ב-76 מיליון דולר. במקסיקו פועלות 35 חברות ברבדיות. החברה הרב-לאומית המקסיקנית Cemex פועלת בברבדוס.
נציגויות דיפלומטיות

ברבדוס מיוצגת במקסיקו על ידי השגרירות שלה בוושינגטון די. סי., בירת ארצות הברית.
מקסיקו מיוצגת בברבדוס על ידי השגרירות שלה בפורט אוף ספיין, בירת טרינידד וטובגו, ומחזיקה קונסוליית כבוד בברידג'טאון.